
	1.
	Rīkojuma projekts
11. Valsts kancelejai saskaņā ar Latvijas Republikas valsts robežas likuma 35.1 panta trešo daļu informēt sabiedriskos elektroniskos plašsaziņas līdzekļus par pieņemto lēmumu.

 
	Priekšlikums
Valsts kanceleja lūdz svītrot rīkojuma projekta 11.punktu, pamatojoties uz šādiem apsvērumiem:
1) Latvijas Republikas valsts robežas likuma 35.1 pantā noteikts pienākums sabiedriskajiem elektroniskajiem plašsaziņas līdzekļiem bez maksas izziņot Ministru kabineta lēmumu par pastiprināta robežapsardzības režīma izsludināšanu. Minētajā likumā Valsts kancelejai pienākumi noteikti nav.
2) Ministru kabineta 2021.gada 7.septembra noteikumu Nr. 606 "Ministru kabineta kārtības rullis" 8.punktā noteikts, ka ministrija ir atbildīga par sabiedrības informēšanu par Ministru kabinetā izskatāmo nozarei nozīmīgo un sabiedrības interesēm svarīgo projektu un Ministru kabineta pieņemto gala lēmumu par attiecīgo projektu. Attiecīgi Valsts kancelejas ieskatā Iekšlietu ministrijai būtu jāuzņemas sabiedrības informēšana par pastiprināta robežapsardzības režīma noteikšanu, to skaitā, informējot arī elektroniskos plašsaziņas līdzekļus. Norādām, ka sabiedrību par plānoto lēmumu ir nepieciešams informēt mērķtiecīgi arī ņemot vērā citus Ministru kabineta rīkojuma projekta punktus, piemēram, 3., 4., 6.punktu, to skaitā, vēlama arī skaidrojošas informācijas sagatavošana (ko paredz arī Latvijas Republikas valsts robežas likuma 35.1 pantā noteiktais par ieteikumiem iedzīvotājiem) un izplatīšana sadarbībā ar pašvaldībām, kuru teritorijās plānots noteikt pastiprinātu robežapsardzības režīmu, kā arī reģionālajiem medijiem. 

	2.
	MK sēdes protokollēmuma projekts
3. Izdevumus, kas saistīti ar šā rīkojuma izpildei nepieciešamo pasākumu īstenošanu, kā arī to patvēruma meklētāju lietu izskatīšanu un izmitināšanas nodrošināšanu, kuriem tika atļauts palikt valstī pēc valsts robežas nelikumīgas šķērsošanas, tai skaitā izdevumus par iesaistīto institūciju personāla virsstundu darbu, Iekšlietu ministrijas padotības iestādēs nodarbinātajiem – par dienesta (amata, darba) pienākumu izpildi nakts laikā, par darbu (dienesta pienākumu pildīšanu) svētku dienās, par nozīmīgu ieguldījumu attiecīgās institūcijas stratēģisko mērķu sasniegšanā, par laiku, kuru amatpersona ar speciālo dienesta pakāpi nepavada darba vietā vai citā institūcijas norādītajā vietā, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu, un komandējumiem, ēdināšanu, pārtiku, apgādāšanu ar dienesta (amata, darba) pienākumu izpildei nepieciešamo apģērbu, individuālajiem aizsardzības līdzekļiem un inventāru, izdevumus uztura un dienas naudai, ēdināšanai, kā arī izdevumus par pārtiku un pirmās nepieciešamības precēm (tostarp medikamentiem) personām, kuras ir nelikumīgi šķērsojušas Latvijas Republikas–Baltkrievijas Republikas valsts robežu, finansēt no attiecīgajam mērķim institūcijām piešķirtajiem valsts budžeta līdzekļiem un ārvalstu finanšu palīdzības finansēto projektu līdzekļiem, kā arī pēc institūciju pamatota pieprasījuma 2024. gadā – no budžeta resora "74. Gadskārtējā valsts budžeta izpildes procesā pārdalāmais finansējums" programmas 22.00.00 "Valsts ārējās robežas drošības pasākumu nodrošināšana". Neatliekamās medicīniskās palīdzības dienesta un valsts un pašvaldības stacionāro ārstniecības iestāžu izdevumus, kas saistīti ar rīkojuma izpildei nepieciešamās medicīniskās palīdzības nodrošināšanu 2024. gadā segt no budžeta resora "74. Gadskārtējā valsts budžeta izpildes procesā pārdalāmais finansējums" programmas 22.00.00 "Valsts ārējās robežas drošības pasākumu nodrošināšana", bet izdevumus par piemaksu Nacionālo bruņoto spēku karavīriem un kompensāciju zemessargiem segt no valsts budžeta programmas 02.00.00 "Līdzekļi neparedzētiem gadījumiem". Šādos gadījumos lēmumu par finansējuma piešķiršanu pieņem Ministru kabinets.
	Priekšlikums
Lai nodrošinātu, ka paredzamā norma ietvertu, ka primāri iestāde atlīdzības izdevumu segšanai izmanto iestādes rīcībā jau esošos valsts budžeta līdzekļus, lūdzam precizēt punkta redakciju sekojoši: "....  personām, kuras ir nelikumīgi šķērsojušas Latvijas Republikas–Baltkrievijas Republikas valsts robežu, primāri  finansēt no attiecīgajam mērķim institūcijām piešķirtajiem valsts budžeta līdzekļiem un ārvalstu finanšu palīdzības finansēto projektu līdzekļiem, kā arī pēc institūciju pamatota pieprasījuma 2024. gadā – no budžeta resora "74. Gadskārtējā valsts budžeta izpildes procesā pārdalāmais finansējums" programmas 22.00.00 "Valsts ārējās robežas drošības pasākumu nodrošināšana"". 

